গাজীপুর দর্পণ রিপোর্ট: গাজীপুর জেলার শ্রীপুর উপজেলার জৈনাবাজার এলাকায় মাদক, জুয়া, হাউজি ও অনৈতিক কর্মকান্ডে সর্বস্ব হারাচ্ছে যুব সমাজ। স্কুল-কলেজগামী কিশোর ও যুব সমাজ সহ সমাজের একটি বড় অংশ জড়িয়ে পড়ছে অপরাধে। এ অবস্থায় চিন্তিত ও উদ্বিগ্ন অভিবাবকরা। শুক্রবার জুমা’র নামাজের পর এলাকাবাসীর ব্যানারে বিভিন্ন মসজিদের মুসল্লিরা একত্রিত হয়ে ঢাকা -ময়মনসিংহ মহাসড়কের জৈনাবাজারে বিক্ষোভ মিছিল ও মানববন্ধন করে।